[{"text_idx": "#000000", "text": "Mae\u2019r nenfwd ecolegol yn dangos y cydrannau allweddol sy\u2019n ffurfio elfennau amgylcheddol ein pwrpas cyntaf."}, {"text_idx": "#000005", "text": "Roedd hyn yn adleisio canfyddiadau blaenorol gan asesiadau tebyg, megis Living Planet Report gan y Gronfa Fyd-eang ar gyfer Nature (WWF) a ganfu bod poblogaethau bywyd gwyllt wedi gostwng 60% yn fyd-eang oddi ar 1970, neu\u2019r Adroddiad Cyflwr Natur 2019 a amlygodd y ffaith fod 73 o rywogaethau Cymru gyda 666 o rai eraill mewn perygl o ddiflannu. Mae\u2019n amlwg o\u2019r ciplun uchod fod byd natur mewn argyfwng a, dros yr ychydig flynyddoedd diwethaf, rydym wedi dysgu mwy am helaethder y cynefinoedd a\u2019r rhywogaethau sy\u2019n cael eu colli ar raddfa fyd-eang a chenedlaethol. Yn 2020, gyda chyhoeddi\u2019r Adroddiad ar Gyflwr y Parc, fe wnaethom ddangos y modd yr oedd yr argyfwng hwn yn datblygu yn y Parc Cenedlaethol ei hun."}, {"text_idx": "#000007", "text": "Nid yw\u2019r stori hon yn unigryw i dirweddau a chynefinoedd y Parc Cenedlaethol ond mae\u2019n ffaith anghyfforddus wrth inni ystyried mai pwrpas cyntaf y sefydliad yw gwarchod a gwella bywyd gwyllt yn ein holl weithgareddau."}, {"text_idx": "#000008", "text": "Tynnodd Adroddiad y Gymdeithas Frenhinol er Gwarchod Adar (RSPB) sef, A Lost Decade for Nature (2020), sylw at y ffaith bod y DU wedi methu cyrraedd unrhyw un o dargedau Aichi a osodwyd gan y Cenhedloedd Unedig yn 2010 i atal y golled ddinistriol o fioamrywiaeth. Ond yn bwysicach fyth, roedd yn ymddangos bod Parciau Cenedlaethol ac Ardaloedd o Harddwch Naturiol Eithriadol yn llai abl nag ardaloedd eraill i warchod y cynefinoedd mwyaf arwyddocaol yn eu gofal (t.4). Canfu astudiaeth yn Lloegr fod cyflwr y Safleoedd o Ddiddordeb Gwyddonol Arbennig yn waeth y tu mewn i Barciau Cenedlaethol na\u2019r tu allan iddynt1."}, {"text_idx": "#000009", "text": "Er nad yw\u2019r asesiad ar gyflwr cymharol y tu mewn a\u2019r tu allan i ffin y Parc Cenedlaethol wedi\u2019i gwblhau, rydym yn cydnabod bod cyflwr Ardaloedd Cadwraeth Arbennig (56% mewn cyflwr anffafriol) a SoDdGA (34% o nodweddion SoDdGA mewn cyflwr anffafriol) o fewn y Parc Cenedlaethol yn is na\u2019r hyn yr hoffem iddo fod o ran ecosystemau iach, ac yn sicr maent yn bell iawn o gael eu gwella."}, {"text_idx": "#000010", "text": "Mae\u2019r darlun hwn yn ganlyniad i nifer o ffactorau ond mae SoNaRR (2020) ac Argyfwng Natur Cymru WWF (2020) yn amlygu\u2019r canlynol fel ffactorau sy\u2019n sbarduno colled ym mioamrywiaeth y DU:-"}, {"text_idx": "#000012", "text": "Deall a Mwynhau'r Parc Cenedlaethol"}]